Višļi
Višļi ir ciems Kuldīgas novada Kabiles pagastā. Izvietojies Višļupītes (Mundagas) krastos autoceļu Kabile—Sabile un Matkule—Renda krustojumā 9 km no pagasta centra Kabiles, 36 km no novada centra Kuldīgas un 115 km no Rīgas. Apdzīvotā vieta izveidojusies pie bijušās Višļu muižas (Wischeln) centra. Ziemeļos no Višļiem atrodas Gatviņu kapsēta, kuras vārti un zvanu tornis ir vietējas nozīmes vēstures piemineklis.